ডেম অ্যান্টোনিয়া সুজান ডাফি ডিবিই অনএফবিএ (; জন্ম: ড্রেবল, ২৪ আগস্ট ১৯৩৬ - ১৬ নভেম্বর ২০২৩) পেশাগতভাবে তার প্রাক্তন বিবাহিত নাম এ. এস. বাইয়াট ( ), নামে পরিচিত, একজন ইংরেজ সমালোচক, ঔপন্যাসিক, কবি ও ছোটগল্প লেখিকা। তার বইসমূহ ত্রিশের অধিক ভাষায় অনূদিত হয়েছে।  কেমব্রিজ বিশ্ববিদ্যালয় থেকে পড়াশোনা শেষ করার পর তিনি ১৯৫৯ সালে বিবাহ বন্ধনে আবদ্ধ হন এবং ডারহাম শহরে চলে যান। বিশ্ববিদ্যালয়ে থাকাকালীন তিনি তার প্রথম দুটি উপন্যাসের কাজ শুরু করেন। সেগুলো চ্যাটো অ্যান্ড উইন্ডুজ থেকে শ্যাডো অব আ সান (১৯৬৪, দ্য শ্যাডো অব আ সান শিরোনামে ১৯৯১ পুনর্মুদ্রিত) এবং দ্য গেম (১৯৬৭) শিরোনামে প্রকাশিত হয়। বাইয়াট তার পুত্রের শিক্ষা খরচের জন্য ১৯৭২ সালে শিক্ষকতার চাকরিতে যোগদান করেন। বাইয়াট ১১ বছর শিক্ষকতা চালিয়ে যান এবং ১৯৮৩ সালে পূর্ণ সময় লেখনীতে মনোনিবেশ করেন। দ্য ভার্জিন ইন দ্য গার্ডেন (১৯৭৮) তার চারি উপন্যাসের প্রথম খণ্ড, এরপর তিনি এই ধারাবাহিকের স্টিল লাইফ (১৯৮৫), বাবেল টাওয়ার (১৯৯৬) ও আ হুইসলিং ওম্যান (২০০২) রচনা করেন।  বাইয়াটের উপন্যাস পসেসন: আ রোম্যান্স ১৯৯০ সালে বুকার পুরস্কার অর্জন করে, অন্যদিকে তার ছোটগল্প সংকলন দ্য জিন ইন দ্য নাইটেঙ্গেল্‌স আই (১৯৯৪) ১৯৯৫ সালে কল্পকাহিনীতে আগা খান পুরস্কার অর্জন করে। তার দ্য চিলড্রেন্‌স বুক ২০০৯ সালে বুকার পুরস্কারের ক্ষুদ্রতালিকায় অন্তর্ভুক্ত হয়েছিল এবং ২০১০ সালে জেমস টেইট ব্ল্যাক মেমোরিয়াল পুরস্কার অর্জন করে। তার সমালোচনামূলক কর্মের মধ্যে রয়েছে ডেম আইরিস মার্ডককে (তার বন্ধু ও পরামর্শক) নিয়ে দুটি পাঠ, সেগুলো হল ডিগ্রিস অব ফ্রিডম: দ্য আর্লি নভেলস অব আইরিস মার্ডক (১৯৬৫) ও আইরিস মার্ডক: আ ক্রিটিক্যাল স্টাডি (১৯৭৬)। তার অন্যান্য সমালোচনামূলক লেখনী হল ওয়ার্ডসওয়ার্থ অ্যান্ড কোলরিজ ইন দেয়ার টাইম (১৯৭০) ও পোট্রেটস ইন ফিকশন (২০০১)।  বাইয়াট ২০০২ সালে শেকসপিয়ার পুরস্কার, ২০১৬ সালে ইর‍্যাজমাস পুরস্কার, ২০১৭ সালে পার্ক কিয়োং-নি পুরস্কার ও ২০১৮ সালে হান্স ক্রিশ্চিয়ান অ্যান্ডারসন সাহিত্য পুরস্কার অর্জন করেন। এছাড়া সাহিত্যে নোবেল পুরস্কারের মনোনীত হিসেবে তার নাম উল্লেখ করা হয়।   প্রারম্ভিক জীবন  অ্যান্টোনিয়া সুজান ড্রেবল ১৯৩৬ সালের ২৪শে আগস্ট ইংল্যান্ডের শেফিল্ড শহরে জন্মগ্রহণ করেন। তার পিতা জন ফ্রেডরিক ড্রেবল, কিউসি কাউন্টি আদালতের বিচারক ছিলেন এবং মাতা ক্যাথলিন ব্লুর রবার্ট ব্রাউনিং বিশারদ ছিলেন। তিনি তার পিতামাতার জ্যেষ্ঠ সন্তান। তার ছোট বোন মার্গারেট ড্রেবল একজন ঔপন্যাসিক ও হেলেন ল্যাংডন একজন শিল্পকলার ইতিহাসবেত্তা। তার ভাই রিচার্ড ড্রেবল কেসি একজন ব্যারিস্টার ছিলেন। শেফিল্ডে বোমা হামলার পর তারা সপরিবারে ইয়র্কে চলে যান।  বাইয়াট দুটি স্বাধীন বোর্ডিং স্কুলে পড়াশোনা করেন, সেগুলো হল শেফিল্ড হাই স্কুল ও ইয়র্কের কোয়াকার বোর্ডিং স্কুল দ্য মাউন্ট স্কুল। বাইয়াট বোর্ডিং স্কুলের পড়াশোনা ও পরিবেশ উপভোগ করেননি, তিনি বলেন তার একাকী থাকার চাহিদা ও বন্ধু বানাতে সমস্যা পোহাতে হয়েছিল। মারাত্মক হাঁপানির কারণে তাকে প্রায়ই বিছানায় থাকতে হত এবং সে সময়ে বই'ই তার একমাত্র সঙ্গী ছিল। তিনি মার্কিন যুক্তরাষ্ট্রে নিউনহাম কলেজ, কেমব্রিজ ও ব্রিন মার কলেজ এবং ইংল্যান্ডে সামারভিল কলেজ, অক্সফোর্ড-এ পড়াশোনা করেন। স্কুলে ফরাসি, জার্মান, লাতিন ও ইংরেজি শেখার পর তিনি কেমব্রিজে অধ্যয়নকালীন ইতালীয় ভাষা শিখেন, যাতে তিনি দান্তের সাহিত্য পড়তে পারেন।   ব্যক্তিগত জীবন ও মৃত্যু  বাইয়াট ১৯৫৯ সালে ইয়ান চার্লস রেইনার বাইয়াটের সাথে বিবাহ বন্ধনে আবদ্ধ হন এবং ডারাম শহরে চলে যান। তাদের এক কন্যা ও এক পুত্র ছিল। তাদের পুত্র চার্লস ১১ বছর বয়সে স্কুল থেকে ফেরার পথে মদ্যপ গাড়ি চালক কর্তৃক দুর্ঘটনায় মারা যান। ১৯৬৯ সালে তাদের বিবাহবিচ্ছেদ ঘটে। এরপর তিনি পিটার ডাফিকে বিয়ে করেন। তাদের দুই কন্যা ছিল।  বাইয়াটা মূলত পুটনিতে বসবাস করতেন। তিনি ২০২৩ সালের ১৬ই নভেম্বর ৮৭ বছর বয়সে নিজ বাড়িতে মৃত্যুবরণ করেন।   প্রভাবিত  বাইয়াট কল্পনার সাথে সাহিত্যিক বাস্তবতাবাদ ও স্বভাববাদের সংমিশ্রনের ক্ষেত্রে হেনরি জেমস ও জর্জ এলিয়ট এবং এমিলি ডিকিনসন, টি এস এলিয়ট, স্যামুয়েল টেইলর কোলরিজ, লর্ড টেনিসন ও রবার্ট ব্রাউনিং কর্তৃক প্রভাবিত। তিনি ব্রন্টি পরিবার কিংবা ক্রিস্টিনা রোসেটির প্রশংসাকারী ছিলেন না। তিনি ডি. এইচ. লরেন্সের বিরোধী ছিলেন। জেন অস্টেনের সৃষ্টিকর্মসমূহ তার কৈশোরে মুখস্ত ছিল। বাইয়াট তার বইয়ে রোমান্টিকতা ও ভিক্টোরীয় সাহিত্যের বিষয়বস্তুর উল্লেখ করেছেন। তিনি শিল্পকলার ইতিহাসবেত্তা জন গেগের বইকে পুনরায় পড়ার মত তার প্রিয় বই হিসেবে উল্লেখ করেছেন।   সদস্যপদ   ১৯৮৭-১৯৮৮: কিংম্যান কমিটি অব ইনকোয়ারি ইনটু দ্য টিচিং অব ইংলিশ ল্যাঙ্গুয়েজ, (ডিপার্টমেন্ট অব এডুকেশন অ্যান সায়েন্স)  ১৯৮৪-১৯৮৮: ম্যানেজমেন্ট কমিটি, সোসাইটি অব অথরস (ডেপুটি চেয়ারম্যান, ১৯৮৬, চেয়ারম্যান, ১৯৮৬-১৯৮৮)  ১৯৯৩-১৯৯৮: বোর্ড, ব্রিটিশ কাউন্সিল (মেম্বার অব লিটারেচার অ্যাডভাইজরি প্যানেল, ১৯৯০-১৯৯৮)  ২০১৪: আমেরিকান অ্যাকাডেমি অব আর্টস অ্যান্ড সায়েন্সেস, ফরেইন অনারারি মেম্বার   সাহিত্যকর্মের তালিকা  বাইয়াটের সাহিত্যকর্মের তালিকা নিচে দেওয়া হল:   উপন্যাস   শ্যাডো অব আ সান (১৯৬৪, চ্যাটো অ্যান্ড উন্ডুজ; দ্য শ্যাডো অব আ সান শিরোনামে ১৯৯১ পুনর্মুদ্রিত)  দ্য গেম (১৯৬৭, চ্যাটো অ্যান্ড উন্ডুজ)   দ্য ভার্জিন ইন দ্য গার্ডেন (১৯৭৮, চ্যাটো অ্যান্ড উন্ডুজ)  স্টিল লাইফ (১৯৮৫, চ্যাটো অ্যান্ড উন্ডুজ)  পসেসন: আ রোম্যান্স (১৯৯০, চ্যাটো অ্যান্ড উন্ডুজ)  বাবেল টাওয়ার (১৯৯৬, চ্যাটো অ্যান্ড উন্ডুজ)  দ্য বায়োগ্রাফার্স টেল (২০০০, চ্যাটো অ্যান্ড উন্ডুজ)  আ হুইসলিং ওম্যান (২০০২, চ্যাটো অ্যান্ড উন্ডুজ)  দ্য চিলড্রেন্‌স বুক (২০০৯, চ্যাটো অ্যান্ড উন্ডুজ)  র‌্যাগনারক: দি এন্ড অব দ্য গডস (২০১১, ক্যাননগেট)   ছোটগল্প   শুগার অ্যান্ড আদার স্টোরিজ, (১৯৮৭, চ্যাটো অ্যান্ড উন্ডুজ)  দ্য ম্যাটিস স্টোরিজ (১৯৯৩, চ্যাটো অ্যান্ড উন্ডুজ)  দ্য জিন ইন দ্য নাইটিঙ্গেল্‌স আই (১৯৯৪, চ্যাটো অ্যান্ড উন্ডুজ)  এলিমেন্টালস: স্টোরিজ অব ফায়ার অ্যান্ড আইস (১৯৯৮, চ্যাটো অ্যান্ড উন্ডুজ)  লিটল ব্ল্যাক বুক অব স্টোরিজ (২০০৩, চ্যাটো অ্যান্ড উন্ডুজ)  মেডুসা'স এঙ্কলস: সিলেক্টেড স্টোরিজ (২০২১, চ্যাটো অ্যান্ড উন্ডুজ)   উপন্যাসিকা   অ্যাঞ্জেলস অ্যান্ড ইনসেক্টস (১৯৯২, চ্যাটো অ্যান্ড উন্ডুজ)  মর্ফো ইউজেনিয়া দ্য কনজুগাল অ্যাঞ্জেল প্রবন্ধ ও জীবনী   ডিগ্রিস অব ফ্রিডম: দ্য আর্লি নভেলস অব আইরিস মার্ডক (১৯৬৫, চ্যাটো অ্যান্ড উন্ডুজ)  ওয়ার্ডসওয়ার্থ অ্যান্ড কোলরিজ ইন দেয়ার টাইম (১৯৭০, নেলসন)  আইরিস মার্ডক: আ ক্রিটিক্যাল স্টাডি (১৯৭৬, লংম্যান)  আনরুলি টাইমস: ওয়ার্ডসওয়ার্থ অ্যান্ড কোলরিজ, পোয়েট্রি অ্যান্ড লাইফ (১৯৮৯, হোগার্থ প্রেস)  প্যাসনস অব দ্য মাইন্ড: সিলেক্টেড রাইটিংস (১৯৯১, চ্যাটো অ্যান্ড উন্ডুজ)  ইমাজিনিং ক্যারেক্টার্স: সিক্স কনভারসেশন্স অ্যাবাউট উইমেন রাইটার্স (ইগনেস সোড্রের সাথে যৌথভাবে) (১৯৯৫, চ্যাটো অ্যান্ড উন্ডুজ)  অন হিস্ট্রিজ অ্যান্ড স্টোরিজ: সিলেক্টেড এসেস (২০০০, চ্যাটো অ্যান্ড উন্ডুজ)  পোট্রেটস ইন ফিকশন (২০০১, চ্যাটো অ্যান্ড উন্ডুজ)  পিকক অ্যান ভাইন: অন উইলিয়াম মরিস অ্যান্ড ম্যারিয়ানো ফরচুনি (২০১৬, নফ)   সম্পাদিত লেখনী   জর্জ ইলিয়ট: সিলেক্টেড এসেস, পোয়েমস অ্যান্ড আদার রাইটিংস (নিকোলাস ওয়ারেনের সাথে সম্পাদিত) (১৯৮৯, পেঙ্গুইন)  নিউ রাইটিং ভলিউম ৪ (অ্যালান হলিংহার্স্টের সাথে সম্পাদিত), (১৯৯৫, ভিন্টেজ)  নিউ রাইটিং ভলিউম ৬ (পিটার পোর্টারের সাথে সম্পাদিত) (১৯৯৭, ভিন্টেজ)  অক্সফোর্ড বুক অব ইংলিশ শর্ট স্টোরিজ (সম্পাদক) (১৯৯৮, অক্সফোর্ড ইউনিভার্সিটি প্রেস)  দ্য বার্ড হ্যান্ড বুক'' (ভিক্টর শ্রেগারের চিত্রাবলিসহ) (২০০১, নিউ ইয়র্ক: গ্রাফিস ইঙ্ক)   তথ্যসূত্র    বহিঃসংযোগ              বিষয়শ্রেণী:১৯৩৬-এ জন্ম বিষয়শ্রেণী:২০২৩-এ মৃত্যু বিষয়শ্রেণী:২০শ শতাব্দীর ইংরেজ ঔপন্যাসিক বিষয়শ্রেণী:২০শ শতাব্দীর ইংরেজ লেখিকা বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:২০শ শতাব্দীর ব্রিটিশ ছোটগল্প লেখিকা বিষয়শ্রেণী:২১শ শতাব্দীর ইংরেজ ঔপন্যাসিক বিষয়শ্রেণী:২১শ শতাব্দীর ইংরেজ লেখিকা বিষয়শ্রেণী:২১শ শতাব্দীর ছদ্মনামধারী লেখক বিষয়শ্রেণী:২১শ শতাব্দীর ব্রিটিশ ছোটগল্প লেখিকা বিষয়শ্রেণী:ইউনিভার্সিটি কলেজ লন্ডনের শিক্ষায়তনিক ব্যক্তি বিষয়শ্রেণী:ইংরেজ অজ্ঞেয়বাদী বিষয়শ্রেণী:ইংরেজ ছোটগল্প লেখক বিষয়শ্রেণী:ইংরেজ নারী ঔপন্যাসিক বিষয়শ্রেণী:দি ইন্ডিপেন্ডেন্টের ব্যক্তি বিষয়শ্রেণী:দ্য গার্ডিয়ানের ব্যক্তি বিষয়শ্রেণী:দ্য সানডে টাইমসের ব্যক্তি বিষয়শ্রেণী:ছদ্মনামধারী লেখিকা বিষয়শ্রেণী:নিউনহাম কলেজ, কেমব্রিজের প্রাক্তন শিক্ষার্থী বিষয়শ্রেণী:নিউনহাম কলেজ, কেমব্রিজের ফেলো বিষয়শ্রেণী:ব্রিটিশ অ্যাকাডেমির সম্মানিত ফেলো বিষয়শ্রেণী:ব্রিটিশ ছোটগল্প লেখিকা বিষয়শ্রেণী:ব্রিন মার কলেজের প্রাক্তন শিক্ষার্থী বিষয়শ্রেণী:রয়্যাল সোসাইটি অব লিটারেচারের ফেলো বিষয়শ্রেণী:শেফিল্ডের লেখক বিষয়শ্রেণী:সামারভিল কলেজ, অক্সফোর্ডের প্রাক্তন শিক্ষার্থী বিষয়শ্রেণী:সামারভিল কলেজ, অক্সফোর্ডের ফেলো বিষয়শ্রেণী:সেন্ট্রাল স্কুল অব আর্ট অ্যান্ড ডিজাইনের শিক্ষায়তনিক ব্যক্তি বিষয়শ্রেণী:ডেম কমান্ডার অব দি অর্ডার অব দ্য ব্রিটিশ এম্পায়ার বিষয়শ্রেণী:ও. হেনরি পুরস্কার বিজয়ী বিষয়শ্রেণী:জেমস টেইট ব্ল্যাক মেমোরিয়াল পুরস্কার প্রাপক বিষয়শ্রেণী:বুকার পুরস্কার বিজয়ী